62021TO0161_INF
Διάταξη του Γενικού Δικαστηρίου (δέκατο τμήμα)της 14ης Δεκεμβρίου 2021 – McCord κατά Επιτροπής
(Υποθέσεις T‑161/21 και T‑161/21 AJ I)
«Προσφυγή ακυρώσεως – Προσφυγή κατά παραλείψεως – Σχέδιο κανονισμού της Επιτροπής για την εξάρτηση της εξαγωγής ορισμένων προϊόντων εκτός της Ένωσης από την προϋπόθεση της προσκόμισης άδειας εξαγωγής – Πρόταση της Επιτροπής περί εξάρτησης της εξαγωγής εμβολίων κατά της νόσου COVID‑19 προς τη Βόρεια Ιρλανδία από την προϋπόθεση της προσκόμισης άδειας εξαγωγής κατ’ εφαρμογήν του άρθρου 16 του πρωτοκόλλου για την Ιρλανδία και τη Βόρεια Ιρλανδία της Συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας – Απουσία δημοσιευμένης πολιτικής σχετικά με τις περιστάσεις υπό τις οποίες η Ένωση θα εφαρμόσει το άρθρο 16 του εν λόγω πρωτοκόλλου – Εν μέρει προδήλως απαράδεκτο – Προσφυγή εν μέρει προδήλως στερούμενη νομικού ερείσματος»
1.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Προπαρασκευαστικές πράξεις – Δεν εμπίπτουν – Σχέδιο κανονισμού της Επιτροπής για την εξάρτηση της εξαγωγής ορισμένων προϊόντων εκτός της Ένωσης από την προϋπόθεση της προσκόμισης άδειας εξαγωγής – Απαράδεκτο
(Άρθρο 263 ΣΛΕΕ πρωτόκολλο για την Ιρλανδία και τη Βόρεια Ιρλανδία)
(βλ. σκέψεις 21-32)
2.
Προσφυγή κατά παραλείψεως – Υποχρέωση προς ενέργεια που υπέχει η Επιτροπή – Υποχρέωση θεσπίσεως και δημοσιεύσεως πολιτικής σχετικά με τις περιστάσεις θέσεως σε εφαρμογή του άρθρου 16 του πρωτοκόλλου για την Ιρλανδία και τη Βόρεια Ιρλανδία – Δεν υφίσταται
(Άρθρο 265 ΣΛΕΕ πρωτόκολλο για την Ιρλανδία και τη Βόρεια Ιρλανδία)
(βλ. σκέψεις 38- 44)
3.
Προσφυγή κατά παραλείψεως – Αρμοδιότητα του δικαστή της Ένωσης – Εντολή προς θεσμικό όργανο – Δεν επιτρέπεται
(Άρθρο 65 ΣΛΕΕ)
(βλ. σκέψη 46)
Αντικείμενο
Αφενός, αίτημα βάσει του άρθρου 263 ΣΛΕΕ για την ακύρωση του σχεδίου κανονισμού της Επιτροπής της 29ης Ιανουαρίου 2021 για την εξάρτηση της εξαγωγής εμβολίων κατά της νόσου COVID‑19 προς τη Βόρεια Ιρλανδία από την προϋπόθεση της προσκόμισης άδειας εξαγωγής κατ’ εφαρμογήν του άρθρου 16 του πρωτοκόλλου για την Ιρλανδία και τη Βόρεια Ιρλανδία της Συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ 2020, L 29, σ. 7), και της αποφάσεως της Επιτροπής να μη δημοσιεύσει πολιτική σχετικά με τις περιστάσεις υπό τις οποίες θα εφαρμόσει το άρθρο 16 του εν λόγω πρωτοκόλλου και, αφετέρου, αίτημα, βάσει του άρθρου 265 ΣΛΕΕ, να διαπιστωθεί ότι η Επιτροπή παρανόμως παρέλειψε να υιοθετήσει και να δημοσιεύσει τέτοια πολιτική.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως προδήλως απαράδεκτη και προδήλως στερούμενη νομικού ερείσματος.
2)
Απορρίπτει την αίτηση δικαστικής αρωγής.
3)
Ο Raymond Irvine McCord φέρει τα δικαστικά έξοδά του.